**ЗАБЕЛЕШКИ ВО ВРСКА СО ПРЕДЛОГ-ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА АУДИО И АУДИОВИЗУЕЛНИ МЕДИУМСКИ УСЛУГИ**

Поднесени од Синдикалната Организација при МРТ

1. Македонската Радио Телевизија како Јавен радиодифузен сервис да се уреди во посебен закон за ЈРП МРТ

Ова се предлага имајќи ги во предвид мисијата и улогата на националниот јавен сервис во општеството, а исто така тргнувајќи од постојната пракса во сите држави од регионот и пошироко. Националниот јавен сервис има посебно место и улога во секоја држава и треба да претставува еден од столбовите на општеството. Сметаме дека постојниот Закон за аудио и аудиовизуелни медиумски услуги и предложените измени и дополнувања не целосно ги регулираат сите аспекти од работењето и функционирањето на јавниот радиодифузен сервис, поради што предлагаме истото да се направи во посебен закон.

1. Во врска со предложените измени и дополнувања на Законот (до донесување на посебен закон) ги изнесуваме следните забелешки:

**I. СТАТУС НА МАКЕДОНСКА РАДИО ТЕЛЕВИЗИЈА**

1. Македонска Радио Телевизија (во понатамошниот текст: МРТ) е Јавно радио дифузно претпријатие од посебно културно и национално значење. Со овој закон се регулира, во согласност со европските стандарди и меѓународни документи, областа на електронските медиуми, јавни услуги во областа на радио и телевизиски активности предвидени со овој закон, со цел да се обезбедат демократските, социјалните и културните потреби на граѓаните на Република Македонија и дијаспората , на македонски јазик и јазикот што го зборуваат најмалку 20% од граѓаните кој е различен од Македонскиот јазик и, други немнозински заедници во согласност со овој закон и Статутот на МРТ, како и Законот за медиуми .
2. Јавниот сервис во областа на радио и телевизиските активности и принципи се заснова на извршување на активности од јавен интерес кои опфаќаат публицитет на делата,начинот на избор на органите и нивните надлежности ,усвојување на документи како и обезбедување на средства за работа и начинот на финансирање.
3. (1) Основачот на јавнато радио дифузно претпријатие Македонска Радио Телевизија е Република Македонија односно Собранието на РМ. Должност на основачот е да се обезбеди институционална автономија и уредувачка независност на МРТ и да се обезбеди соодветно стабилно финансирање на јавниот сервис.

(2) име на јавната установа е ЈРП Македонска Радио Телевизија, со кратенка ЈРП МРТ

(3) Седиштето на МРТ е Скопје – Бул. Гоце Делчев бр.18.

**II. АКТИВНОСТ НА МРТ**

1. Јавниот сервис е во функција на реализација на услуги од јавен интерес според овој закон, што подразбира - производство, купување, обработка, објавување, креирање, подготовка, архивирање и емитување на радио, телевизиски и мултимедијални содржини , особено : информативни, образовни ,културни и уметнички, детски, забавни, спортски, религиозни и други, кои се од јавен интерес за граѓаните, а кои имаат за цел да ги остварат човековите права и слободи, разменување на идеи и мислења, негување на вредностите на едно демократство општество, унапредување на политичка, меѓуетничка и верска толеранција и разбирање, зачувување на националниот идентитет на Македонскиот народ и на националните малцинства.

**Измени и дополнувања на предлог Законот за ЗААВМУ**

Член 105 став 3 после зборот “донации,се додава и зборот “спонзорства“

Член 107 насловот „Програмски сервиси“ , како и во Став 1, Став2, Став 5 и Став 9, да се замени со зборот „Програмски Канали“.

**ПРЕДЛОГ ИЗМЕНИ НА ЗАКОНОТ**

Член 115 се менува и гласи

Органи на МРТ се:

Програмски совет

Управен одбор

Надзорен одбор

Директор и Заменик директор

**ПРОГРАМСКИ СОВЕТ**

Член 116 став 3 Програмскиот совет на МРТ е составен од 11 члена од кои 4 се од редот на вработените на предлог на Синдикатот на МРТ.

Член 121 Став 6 се брише

Член 123 Став 1 гласи: За својата работа членовите на Програмскиот Совет на МРТ добиваат месечен надоместок во висина од една третина од просечно исплатена плата во Република Македонија, доколку во тековниот месец се одржи седница.

Член 124 Надлежности на Програмскиот Совет на МРТ

 Се бришат ставовите 1 и 2 и се заменуваат со :

- Програмскиот Совет е советодавно тело

- Програмскиот Совет ги штити интересите на слушателите и гледачите во однос на програмската содржина

- Програмскиот Совет ја разгледува реализацијата на програмскиот концепт и дискутира за квалитетот на содржините на Јавниот Радиодифузен Сервис. Во врска со тоа дава препораки и предлози до Генералниот директор .

- Програмскиот Совет најмалку еднаш годишно организира јавна дебата на програмите на Јавниот сервис , а извештај за јавната расправа заедно со препораката за подобрување на програмските содржини изразени во текот на јавната расправа да ги доставуваат до Генералниот Директор.

- Програмскиот Совет го следи спроведувањето на програмските принципи и обврски утврдени со овој закон и во случај на нивно непочитување, во писмена форма го известува Генералниот Директор и Одговорните уредници .

- Програмскиот Совет ги избира и разрешува членовите на Управниот одбор на МРТ

- Начинот на работа и ресурси потребни за работа на Програмскиот Совет се регулираат со Статутот на ЈРП МРТ

**ОБРАЗЛОЖЕНИЕ** : Од досегашното искуство, работењето и функционирањето на Советот на МРТ се покажа дека е нефункционално и не ги дава очекуваните резултати.

**УПРАВЕН ОДБОР**

 По Членот 132 се додава член 132 а и гласи:

-Управниот одбор е орган на управување со МРТ и брои 9 члена од кои 4 од редот на вработените на предлог на Синдикатот на МРТ

-Управниот одбор на МРТ работи и одлучува на седници кои се оддржуваат најмалку еднаш месечно доколку се присутни најмалку 5 негови члена.

- Членови на Управниот одбор на МРТ неможат да бидат:

 - Пратеници,членови на Влада,именувани или избрани функционери, раководни лица во државен орган ,орган на државната управа, единица на локалната самоуправа или регулаторни тела, директори или членови на УО на јавни претпријатија,

 - лица кои извршуваат функција во органите на политичка партија ,

 - лица кои како сопственици на удели или акции , како членови на органи на управување или како вработени имаат интерес во други радио дифузери, новински агенции, друштва за реклама и пропаганда ,друштва за истражување на пазарот и јавното мислење,друштва за филмска дистрибуција, друштва за филмска продукција или на друштва кои обезбедуваат јавни електронски комуникациски мрежи и услуги,

 - членови на Програмскиот Совет на МРТ

- надворешни лица со кои МРТ има склучено договор за извршување на одредени работи

Се додава член 132 б и гласи

Надлежности на Управниот Одбор

1. Донесува и усвојува деловник за работа
2. Усвојува статут на МРТ
3. Усвојува стратегија за развој на МРТ
4. Усвојува работен план
5. Ја усвојува програмската шема на МРТ
6. Усвојува финансиски план на МРТ
7. Усвојува план за јавни набавки и бизнис план
8. Го одобрува актот за организација и систематизација на МРТ
9. Усвојува инвестициски планови
10. Врши надзор над законитоста на дејноста
11. Ги разгледува предлозите и препораките на Програмскиот Совет на МРТ
12. Врши други работи утврдени со закон и со Статут на МРТ
13. Дава согласност за отуѓување и располагање со имотот на МРТ

Се додава член 132 в и гласи:

* За својата работа членовите на Управниот Одбор на МРТ добиваат месечен надоместок во висина од една третина од просечно исплатена плата во Република Македонија, доколку во тековниот месец се одржи седница.
* Членовите на Управниот Одбор на МРТ, кои живеат надвор од Скопје имаат право на надоместок на патни трошоци кога присуствуваат на седниците на Управниот Одбор во согласност со Правилникот за плати и други надоместоци.
* Надоместоците од став 1 и 2 од овој член се обезбедуваат од средствата на МРТ утврдени со годишниот финансиски план.

**НАДЗОРЕН ОДБОР**

Член 125 став 1 зборот седум се заменува со зборот пет

Член 125 став 2 зборовите “Програмски совет на МРТ“ се заменува со зборовите“ Управен одбор на МРТ“

Член 125 став 6 се брише

Член 125 став 8 се бришат зборовите „ најмалку два члена на Надзорниот одбор или по писмено барање“.

Член 126 се менува и гласи: после зборовите месечен надоместок во висина, зборовите „ до една и половина„ се заменуваат со зборовите „ од една третина“.

**ДИРЕКТОР И ЗАМЕНИК ДИРЕКТОР НА МРТ**

Член 130 став 4 по зборовите високо образование се додава ВСС VII/1,VII/2 или 240 ЕКТС

 Член 130 став 5 и 6 се бришат

Член 131 став 1 алинеа 3 се бришат зборовите Програмски совет на МРТ и се заменуваат со зборовите Управен одбор на МРТ

Член 131 став 2 се бришат зборовите Програмски совет на МРТ и се заменуваат со зборовите Управен одбор на МРТ

Член 132 став 1 по зборовите ја претставува и застапува МРТ се додаваат зборовите го организира и управува работниот процес и работењето во МРТ

Член 132 став 1 алинеа 8 се менува и гласи: ги именува и разрешува одговорните уредници на програмските канали.

Член 132 став 1 по алинеа 10 се додава алинеа 11 и гласи “ Ги разгледува препораките на Програмскиот совет “.

**Ова се дел од забелешките на Предлог измените на Законот за ЗААВМУ и постоечкиот Закон. Бараме нашите забелешки да бидат прифатени и воедно Ве известуваме дека претходниот Документ кој го доставивме на ЕНЕР, во целост го повлекуваме.**

**Сакаме повторно да потенцираме дека треба да го разгледате нашето Барање за донесување на посебен Закон за МРТ, каков што имаат сите Јавни Радиодифузни Сервиси во другите држави, бидејќи во спротивно се поставува прашањето по што нашата држава се разликува од останатите.??**

Синдикална Организација при МРТ